Captain America (film, 1990)
<s>Captain America () je američki science fiction film snimljen 1990. godine u režiji Alberta Pyuna.</s><s>Predstavlja prvu cjelovečernju kino-ekranizaciju istoimenog stripa u izdanju Marvel Comicsa.</s><s>Naslovni protagonist, koga tumači Matt Salinger, je Steven Rogers, nekadašnji američki vojnik koji je za vrijeme Drugog svjetskog rata u eksperimentalnom programu stekao nadljudske moći.</s><s>Radnja prikazuje kako se, nakon što je pedeset godina bio zamrznut, budi i 1993. godine otkriva da je njegov ratni neprijatelj Crvena lubanja (čiji lik tumači Scott Paulin) nastoji oteti američkog predsjednika (čiji lik tumači Ronny Cox).</s>

<s>Originalni strip je prije toga bio ekraniziran u klasičnom Hollywoodu kao crno-bijeli film u nastavcima te krajem 1970-ih na američkoj televiziji u obliku dva TV filma.</s><s>Rad na trećoj verziji je otpočeo 1984. godine pod okriljem studija Cannon Group, ali je konačni poticaj za početak projekta dao komercijalni trijumf filma Batman 1989. godine, koji je učinio izglednim uspjehe filmova temeljenih na stripovima o superherojima.</s><s>Menahem Golan, koji je bio napustio Cannon i osnovao kompaniju 21st Century Film Corporation, je također nastojao film izdati na 50. obljetnicu prvog izdanja originalnog stripa.</s><s>Snimanje filma su, međutim, obilježili veliki problemi, uglavnom vezani uz nedostatak financijskih sredstava, a što se na kraju odrazilo i na distribuciju.</s><s>Tako je svoju premijeru imao tek krajem godine u Velikoj Britaniji, a u SAD, najvažnijem tržištu uopće nije prikazan u kino-dvoranama, nego tek dvije godine kasnije kao direct-to-video izdanje.</s><s>Većina kritičara koja je pogledala film ga je izuzetno loše ocijenila, te se danas smatra jednom od najopskurnijih Marvelovih ekranizacija.</s>

<s>Sljedeća ekranizacija stripa je napravljena 2011. godine u obliku filma Captain America: The First Avenger, koji je predstavljao dio Marvelovog filmskog univerzuma.</s>

<s>Uloge
 Matt Salinger ...</s><s>Steve Rogers / Captain America
 Ronny Cox ...</s><s>Predsjednik Thomas "Tom" Kimball
 Garrette Ratliffe ... mladi Tom
 Scott Paulin ...</s><s>Tadzio de Santis/Red Skull
 Massimilio Massimi ... mladi Tadzio
 Ned Beatty ...</s><s>Sam Kolawetz
 Thomas Beatty ... mladi Sam
 Darren McGavin ...</s><s>General Fleming
 Bill Mumy ... mladi Fleming
 Francesca Neri ...</s><s>Valentina de Santis
 Michael Nouri ...</s><s>Potpuk.</s><s>Louis
 Kim Gillingham ...</s><s>Bernice Stewart / Sharon
 Melinda Dillon ...</s><s>Mrs.</s><s>Rogers
 Carla Cassola ...</s><s>Dr. Maria Vaselli
 Wayde Preston ...</s><s>Jack</s>

<s>Izvori</s>

<s>Vanjske veze
 
 
 Captain America  at Superheroes Lives
 Bell, Josh.</s><s>"Chatting with Original Captain America Director Albert Pyun", Las Vegas Weekly, 29 June 2011. .</s>

<s>Američki filmovi
Jugoslavenski filmovi
SF-filmovi
Akcije (filmovi)
Filmovi o Drugom svjetskom ratu
Filmovi o Captainu Americi</s>

